Diari Oficial de la Generalitat Valenciana


Sumari del DOGV 7884, del 29-09-2016 (2016/7293)

RESOLUCIÓ de 6 de setembre de 2016, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 134/15-AIA Carcaixent.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7884

Data del DOGV
:   29-09-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7293


Data del document
:   06-09-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 6 de setembre de 2016, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 134/15-AIA Carcaixent. [2016/7293]  
De conformitat amb l'article 47.3 de la Llei 21/2013, de 9 de desembre, d'Avaluació Ambiental, el qual estableix la publicació de l'informe d'impacte ambiental en el Boletín Oficial del Estado o en el diari oficial corresponent, resolc:  
  
Publicar en el Diari Oficial de la Comunitat Valenciana l'informe d'impacte ambiental corresponent a l'expedient 134/15-AIA Carcaixent.  
  
«Informe d'impacte ambiental  
Expedient: 134/1623-ZYS.  
Títol: Nova estructura sobre el barranc de Barxeta en la carretera CV-543.  
Autoritat substantiva: Diputació de València.  
Localització: terme municipal de Carcaixent.  
  
El dia 29 de setembre de 2015 té entrada en el Servei d'Avaluació d'Impacte Ambiental un escrit del Servei d'Espais Naturals Protegits, sobre el projecte «Nova estructura sobre el barranc de Barxeta, en la carretera CV-543», promoguda per la Diputació de València, en el terme municipal de Carcaixent, per al coneixement per part de l'òrgan ambiental i als efectes oportuns. La documentació que acompanya a l'escrit és:  
 La sol·licitud d'informe per part de la Diputació de València al Servei d'Espais Naturals Protegits, de 31 de juliol de 2015, en trobar-se l'actuació dins el PORN de l'Albufera, acompanyada d'un annex denominat «plans», en què s'aporten:  
1. Situació i emplaçament.  
2. Planta general de traçat.  
3. Detall d'estructura d'encreuament del barranc de Barxeta.  
 Informe sobre la normativa vigent en el PORN del parc natural de l'Albufera, emés el 27 d'agost de 2015, des de la Secció de Zones Humides. Es transcriu la part més important d'aquest informe en l'epígraf de tramitació.  
Analitzada la documentació rebuda, s'observa que l'objecte de l'actuació és un supòsit sotmés a avaluació d'impacte ambiental simplificada per la legislació en matèria d'avaluació ambiental, com es justifica en l'epígraf marc normatiu. En conseqüència, l'òrgan ambiental sol·licita a l'òrgan substantiu, Diputació de València, la remissió de la sol·licitud d'inici de l'avaluació d'impacte ambiental simplificada acompanyada del document ambiental, segons el que estableix en la legislació d'aplicació.  
El dia 12 de novembre de 2015 té entrada en el Servei d'Avaluació d'Impacte Ambiental una sol·licitud de l'òrgan substantiu d'inici de l'avaluació d'impacte ambiental junt amb el document ambiental, i s'incoa el present expedient 134/4045-RHA. El contingut del document ambiental inclou, entre altres:  
 Definició, característiques i ubicació del projecte.  
 Principals alternatives estudiades.  
 Avaluació dels efectes previsibles.  
 Mesures preventives i correctores.  
 Programa de vigilància ambiental.  
 Estudi d'inundabilitat.  
 Prospecció arqueològica.  
 Plànols:  
1. Situació i emplaçament.  
2. Planta general de traçat.  
2.1. Planta general de traçat. Alternativa 1.  
2.2. Planta general de traçat. Alternativa 2.  
3. Mesures correctores.  
3.1. Mesures correctores. Alternativa 1.  
3.2. Mesures correctores. Alternativa 2.  
4. Zones d'exclusió d'ubicació d'instal·lacions auxiliars.  
Objecte  
A fi de resoldre la problemàtica de secció transversal insuficient de la CV-543 entre els PK 2+800 i 3+300 i la necessària coordinació amb l'organisme de conca, l'Àrea de Carreteres de la Diputació de València ha estudiat el tram del PK 2+800 al 3+300 de la carretera, mitjançant el projecte denominat «nova estructura sobre el barranc de Barxeta, en la carretera CV-543».  
S'han estudiat tres alternatives. L'alternativa 0 consisteix a no realitzar cap actuació en la zona. L'alternativa 1 i 2 són molt semblants, tenen inici i final en els mateixos punts i preveuen les mateixes actuacions (ampliació de calçada, drenatge longitudinal i transversal, senyalització, abalisament i reposició de serveis). Es diferencien en la solució d'encreuament del barranc de Barxeta. L'alternativa 1 preveu l'ampliació del pont existent, de sis metres d'ample. L'alternativa 2 preveu una nova estructura sobre el llit, aigües amunt del pontó existent. Es tracta d'una estructura formada per una única obertura, amb un tauler de 32,20 metres de longitud i 11,26 metres d'amplària. Aquesta alternativa preveu la demolició de l'actual estructura d'encreuament del llit de la CV-543. L'alternativa seleccionada és la 2, atés que és la informada com a «compatible amb les obres contingudes en el Projecte de Condicionament del Riu Xúquer entre Carcaixent i l'Autopista A7» per la direcció tècnica de l'organisme de conca, en data 22 de setembre de 2014, segons consta en l'informe de la comissaria d'aigües de la Confederació Hidrogràfica del Xúquer, de 29 de setembre de 2014.  
Així doncs, l'objecte del projecte és el realineament de l'eix de la CV-543 per a aconseguir l'ampliació de la plataforma de la carretera entre els seus punts quilomètrics 2+800 i 3+300 i l'execució d'una nova estructura per a salvar el barranc de Barxeta.  
S'adopta una secció tipus 6/8, formada per una calçada de sis metres (carrils de tres metres), voreres d'emergència d'un metre i bermes de 75 cm. Quant al ferm previst, s'estendrà una capa de base de llast artificial de 35 cm sobre la qual es disposen dues capes de mescles bituminoses en calent amb una grossària total d'11 cm. En les zones d'entroncament i eixamplament amb la plataforma existent, s'estendrà una capa de regularització de grossària variable sobre la qual s'estendrà una capa de redolament de 5 cm de manera que s'ajuste a la rasant projectada.  
  
Marc normatiu  
L'avaluació d'impacte ambiental de projectes queda regulada en la Llei 2/1989, de 3 de març, de la Generalitat Valenciana, d'Impacte Ambiental; els reglaments que la desenvolupen (Decret 162/1990 i Decret 32/2006, que modifica l'anterior), i la Llei 21/2013, de 9 de desembre, d'Avaluació Ambiental.  
La legislació ambiental tipifica en els seus annexos els projectes que han de ser sotmesos a avaluació d'impacte ambiental. El projecte que és objecte d'aquesta avaluació ambiental no està inclòs en els annexos de la legislació autonòmica al no ser un traçat de nova planta i no ser preceptiva la informació al públic (article 34.5 del Reial Decret 1812/1994, de 2 de setembre, pel qual s'aprova el reglament general de carreteres). Així mateix, el projecte no està inclòs en els annexos de la legislació estatal, al no ser un traçat de nova planta i tractar-se d'un realineament i/o eixamplament d'una carretera existent que no supera els 10 km de longitud contínua.  
D'altra banda, la Llei 21/2013, de 9 de desembre, d'Avaluació Ambiental, estableix en l'article 7.2, apartat c, que hauran de sotmetre's a avaluació d'impacte ambiental simplificada qualsevol modificació de les característiques de projectes que figuren en els annexos I o II, ja autoritzats, executats o en procés d'execució, que puga tindre efectes adversos significatius sobre el medi ambient, és a dir, quan supose:  
1. Un increment significatiu de les emissions a l'atmosfera.  
2. Un increment significatiu dels abocaments a llits públics o al litoral.  
3. Increment significatiu de la generació de residus.  
4. Un increment significatiu en la utilització de recursos naturals.  
  
5. Una afecció a espais protegits Xarxa Natura 2000.  
6. Una afecció significativa al patrimoni cultural.  
Atés que l'actuació suposa l'encreuament d'un llit per un nou punt, es considera que l'actuació queda englobada en l'epígraf anterior i és un supòsit sotmés a avaluació d'impacte ambiental simplificada.  
  
En conseqüència, i d'acord amb la Llei 21/2013, de 9 de desembre, d'Avaluació Ambiental, l'òrgan ambiental determinarà, d'acord amb els criteris de l'annex III, i amb les consultes a les administracions afectades, si els aspectes ambientals estan prou considerats i integrats amb la formulació d'un informe d'impacte ambiental o resulta necessari complementar l'avaluació d'impacte ambiental mitjançant la tramitació del procediment d'avaluació d'impacte ambiental ordinària que conclou amb la formulació de la declaració d'impacte ambiental.  
  
Tramitació  
S'han identificat com a administracions públiques afectades la Subdirecció General de Medi Natural, per la seua competència en el PORN de l'Albufera, i el Servei d'Ordenació Territorial, per la seua competència en la gestió del risc d'inundació.  
Informe de la Secció de Zones Humides:  
«[...] Fora de l'espai natural protegit serà aplicable la normativa sectorial urbanística i mediambiental vigent amb les especificitats següents:  
[...]  
b) L'avaluació ambiental de qualsevol actuació que la requerisca analitzarà amb detall l'existència de recursos geològics i paleontològics d'interés per a garantir la seua conservació.  
c) S'aplicarà la normativa de protecció del paisatge de manera que s'assegure la preservació d'aquest i la no afecció a l'espai natural protegit, especialment per escolaments i aterraments [?].  
L'actuació de la Diputació ha d'ajustar-se a l'anterior normativa, i no és necessari l'informe d'aquest Servei.»  
Servei d'Ordenació del Territori:  
Rebut per correu electrònic, en data 1 de juliol de 2016:  
«[...] Vist que es va presentar un nou estudi d'inundabilitat com a separata de Climatologia, Hidrologia i Drenatges, que incloïa la documentació i requisits formals estipulats en els articles 11 i 12 de la normativa del PATRICOVA i que es va tramitar d'acord amb el que determina l'article 13 d'aquesta [?].  
De l'anàlisi de la documentació presentada [?] no es desprén un canvi significatiu de les afeccions de la inundabilitat [?].  
S'ajusta la no incidència sobre tercers [?].  
Es justifica, explícitament, el compliment de l'article 21.3.b de la normativa del PATRICOVA.  
Aquesta obra té la consideració de formar part d'una fase del Projecte de condicionament del riu Xúquer entre Carcaixent i l'autopista A-7, que té previst executar la Confederació Hidrogràfica del Xúquer [?].  
L'estudi d'inundabilitat de la nova estructura sobre el barranc de Barxeta en la carretera CV-543, en el terme municipal de Carcaixent, es troba afectat per risc d'inundació de diferents nivells i períodes de retorn i es considera compatible, segons les determinacions normatives del Pla d'Acció Territorial de Caràcter Sectorial sobre Prevenció del Risc d'Inundació a la Comunitat Valenciana.»  
  
  
Anàlisi del projecte per a determinar la necessitat de sotmetre o no a avaluació d'impacte ambiental ordinària.  
L'anàlisi es realitza tenint en compte els criteris de l'annex III de la Llei 21/2013, de 9 de desembre, d'Avaluació Ambiental.  
  
Característiques del projecte.  
La grandària del projecte és reduït, perquè la longitud de l'actuació és aproximadament 0,5 km. Es tracta d'una realineació de l'eix de la calçada. La secció projectada és d'un carril per sentit, de tres metres d'ample, voreres d'emergència d'un metre i bermes de 75 cm. No s'espera un consum important de recursos naturals ni la generació d'un gran volum de residus, donada l'escassa envergadura del projecte. No obstant això, atés que es considera necessària la demolició de la infraestructura actual de la CV-543 d'encreuament sobre el barranc de Barxeta, s'hauran d'establir mesures preventives o correctores perquè l'impacte ambiental siga moderat.  
  
Ubicació dels projectes.  
El projecte s'ubica en un entorn agrícola.  
La infraestructura afecta sòl urbanitzable comú.  
El projecte s'ubica dins el Pla d'Ordenació dels Recursos Naturals de l'Albufera. No obstant això, l'actuació és compatible amb la normativa de protecció d'aquest, atés que ho és amb la normativa sectorial urbanística i mediambiental.  
La zona en què es realitza l'actuació és zona inundable de nivell de perillositat 1, segons la cartografia del PATRICOVA. No obstant això, l'actuació és compatible amb la seua normativa.  
  
Característiques del potencial impacte.  
No es preveu un increment de trànsit després de l'actuació, per la qual cosa les emissions a l'atmosfera i la contaminació acústica durant la fase de funcionament seran semblants a les actuals.  
Durant la fase d'execució de les obres, per a evitar la dispersió de pols i gasos, es procedirà a regar periòdicament la plataforma mitjançant camions cisterna i tractors agrícoles. S'emprarà una freqüència d'un reg cada cinc dies sense precipitació, amb una densitat de 2 l/m².  
Per a reduir els nivells de soroll, es revisarà la maquinària d'obra, previ a l'inici d'obres. Els motors de combustió interna es dotaran de silenciadors. S'utilitzarà maquinària que s'ajuste al que s'ha especificat en el Reial Decret 212/2002, en què es regulen els requisits referents a l'emissió que ha de complir la maquinària d'ús a l'aire lliure per a poder ser posada en el mercat. Serà de compliment obligatori el que s'ha reglamentat sobre la inspecció tècnica de vehicles establida per la Direcció General de Trànsit.  
Quant a l'afecció a recursos naturals, es considera que el projecte no incidirà de manera negativa sobre els valors ambientals i que el projecte és compatible amb la normativa del PORN.  
Durant el temps que duren les labors de desbrossament i moviment de terres es realitzarà un seguiment intensiu per arqueòleg competent. Consta en la documentació remesa per la Diputació de València un informe vinculant en matèria de patrimoni emés per la Direcció General de Cultura.  
Es procedirà a la retirada selectiva de la terra vegetal abans de l'inici del moviment de terres, a fi de conservar-la i mantindre-la per a la seua posterior reutilització. S'apilarà en cavallons d'altura mitjana d'1,5 metres, sense excedir mai els dos metres, mantenint-se les condicions aeròbiques necessàries i evitant la compactació del sòl.  
Es reutilitzarà part del material extret i el transport a abocador autoritzat del material no aprofitable. Així mateix, hi ha la possibilitat de reutilitzar les terres en altres obres, segons el Decret 200/2004, d'1 d'octubre, del Consell de la Generalitat, pel qual es regula la utilització de residus inerts adequats a obres de restauració, condicionament i rebliment, o amb fins de construcció.  
Està previst el jalonament del barranc de Barxeta.  
Atés que l'actuació creua un llit per un nou punt, és necessari fixar mesures de protecció del sistema hidrològic i hidrogeològic. Durant l'execució de les obres, en la zona del barranc, es col·locaran barreres de retenció de sediments a base de bales de palla fixades al terreny mitjançant estaques de fusta de pi. Després de la finalització de les obres la zona es restaurarà al seu estat original. Durant la fase de funcionament de la infraestructura el tram compta amb drenatge longitudinal i transversal. El drenatge longitudinal aboca en el barranc de Barxeta.  
  
L'emplaçament de les instal·lacions auxiliars d'obra haurà d'ubicar-se fora de les zones d'exclusió, que coincideix amb la zona de policia del barranc de Barxeta, segons consta en el pla núm. 4. Es procedirà a la restauració ambiental de les superfícies ocupades per les instal·lacions auxiliars, mitjançant la retirada i transport a abocador autoritzat, la neteja de l'espai ocupat i la descompactació del terreny ocupat. La descompactació es realitzarà mitjançant l'escarificat superficial i posterior estés de la capa de terra vegetal.  
Així mateix, s'han previst les actuacions de restauració següents:  
  
 Restauració del tram abandonat de la CV-543, mitjançant la demolició del ferm existents, estés de terra vegetal amb una grossària de 30 cm, plantació d'arbustives aromàtiques amb una densitat total de quatre unitats per metre quadrat.  
 Revegetació dels talussos generats mitjançant una aportació mínim de 20 cm de grossària de terra vegetal, addició de jaç vegetal, hidrosembra amb gramínies i lleguminoses.  
S'ha previst un programa de vigilància ambiental (d'ara en avant PVA) els objectius del qual són, entre altres, verificar la correcta execució del projecte i el compliment de les mesures correctores i protectores i detectar efectes ambientals no identificats prèviament.  
Durant la fase d'obra, el PVA inclou la comprovació de les mesures següents: barreres de retenció de sediments a base de bales de palla en el barranc de Barxeta; la correcta ubicació de les instal·lacions auxiliars, àrees d'abassegament, maquinària, etc., i també la construcció d'una solera de formigó de 10 cm de grossària, geotèxtil, cuneta perimetral i compartiment estanc per a l'arreplegada de vessaments accidentals. Les esmentades mesures hauran d'incloure's dins els informes que integren el PVA i acompanyar-se d'un reportatge fotogràfic, com a continuació s'exposa.  
Durant la fase d'explotació es destaca que es comprovarà el funcionament correcte del drenatge longitudinal i transversal i el desenvolupament de la restauració (tram abandonat de la CV-543, la revegetació dels talussos i la restauració de la superfície ocupada per les instal·lacions auxiliars).  
A més, s'indica que la constatació d'aixaragallaments, pèrdues de sòl, arrossegaments de plantes o presència de malls implicarà l'aplicació de mesures correctores de restauració dels elements deteriorats.  
  
El PVA inclou l'emissió dels informes següents:  
 Un informe final el contingut del qual siga:   
- Estat de les obres;   
- Estat d'aplicació de les mesures protectores i correctores, i   
- Incidències ambientals produïdes i quines mesures s'han adoptat.  
  
 Un informe l'objecte del qual siga informar sobre la desafecció mediambiental de la zona on s'han ubicat les instal·lacions auxiliars.  
  
 Informes especials davant de qualsevol situació excepcional que puga suposar risc de deteriorament de qualsevol factor ambiental.  
Així mateix, es procedirà a la redacció d'un manual de bones pràctiques ambientals que la contracta entregarà a la direcció d'obra abans de l'inici dels primers treballs i que es difondrà entre els treballadors. L'esmentat manual contindrà gran part de les mesures protectores i correctores incloses en l'estudi d'impacte ambiental del projecte.  
El PVA indica que els esmentats informes es remetran «a l'òrgan administratiu». Atés que no es concreta qui és l'òrgan administratiu, en què s'indique que tots els informes emesos dins el PVA s'hauran d'enviar al Servei d'Avaluació d'Impacte Ambiental, indicant la denominació del projecte i el número d'expedient que s'ha tramitat. La remissió dels informes que s'han previst en el PVA s'acompanyaran d'un reportatge fotogràfic on s'aprecien les mesures protectores i correctores contingudes en l'estudi d'impacte ambiental i dutes a terme durant l'execució de les obres. En concret, els esmentats reportatges fotogràfics hauran de mostrar com s'ha procedit a la col·locació de barreres de retenció de sediments en el barranc de Barxeta durant la fase d'execució; a la impermeabilització de la superfície de la zona d'instal·lacions auxiliars (mitjançant la construcció d'una solera de formigó de 10 cm de grossària, geotèxtil, cuneta perimetral i compartiment estanc per a l'arreplegada de vessaments accidentals), i a la restauració del tram abandonat de la CV-543, restauració de la zona d'infraestructures auxiliars i demolició de l'actual estructura d'encreuament del barranc de Barxeta.  
  
La Diputació de València comunicarà al Servei d'Avaluació d'Impacte Ambiental l'inici i final de les obres, i també l'inici de la fase d'explotació.  
Conforme a l'article 52.2 de la Llei 21/2013, de 9 de desembre, d'Avaluació Ambiental, el PVA i un llista de comprovació de les mesures previstes en el PVA es faran públics en la seu electrònica de l'òrgan substantiu.  
  
Conclusió  
Considerant la magnitud dels impactes previsibles, les característiques i destinació dels terrenys afectats i les mesures preventives i correctores plantejades, s'estima que el projecte no generarà efectes significatius sobre el medi ambient i per tant no cal tramitar un procediment d'avaluació d'impacte ambiental ordinària, sense perjudici del compliment de la normativa i la legislació ambiental i sectorial aplicable.  
  
  
Consideracions jurídiques  
1. El projecte examinat constitueix un dels supòsits fàctics en què resulta preceptiva l'avaluació d'impacte ambiental simplificada, prèvia a la resolució administrativa que s'adopte per a l'aprovació definitiva d'aquell, segons es desprén de l'article 7.2 de la Llei 21/2013, de 9 de desembre, d'Avaluació Ambiental.  
2. En l'expedient s'han observat els tràmits previstos en la secció segona de la Llei 21/2013, de 9 de desembre, d'Avaluació Ambiental, i en les altres disposicions que se li apliquen.  
3. L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, atribueix a la Direcció General de Medi Natural i Avaluació Ambiental la competència sobre avaluació ambiental estratègica i de projectes.  
  
Informe d'impacte ambiental  
Primer  
El projecte de nova estructura sobre el barranc de Barxeta en la carretera CV-543 no té efectes significatius sobre el medi ambient, d'acord amb el que estableix l'article 46 i 47 i els criteris establits en l'annex III de la Llei 21/2013, de 9 de desembre, d'Avaluació Ambiental, sempre que s'ajuste a la documentació presentada i als condicionants del punt segon d'aquesta resolució. Tot això sense perjudici de l'obtenció de les autoritzacions i informes i realització d'estudis que corresponguen d'acord amb la legislació i normativa sectorial, i del compliment d'aquesta.  
  
Segon  
El programa de vigilància ambiental s'efectuarà d'acord amb els condicionants següents:  
 Tots els informes emesos dins el PVA s'hauran d'enviar al Servei d'Avaluació d'Impacte Ambiental.  
 La remissió dels informes que s'han previst en el PVA s'acompanyaran d'un reportatge fotogràfic on s'aprecien les mesures protectores i correctores contingudes en l'estudi d'impacte ambiental i dutes a terme durant l'execució de les obres.  
 La Diputació de València comunicarà al Servei d'Avaluació d'Impacte Ambiental l'inici i final de les obres, i també l'inici de la fase d'explotació.  
 El PVA i un llista de comprovació de les mesures previstes en el PVA es faran públics en la seu electrònica de l'òrgan substantiu.  
  
Tercer  
D'acord amb el que disposa l'article 47.3 de la Llei 21/2013, de 9 de desembre, d'Avaluació Ambiental, el present informe d'impacte ambiental es publicarà en el Diari Oficial de la Comunitat Valenciana, i s'ha d'entendre que això no eximeix el promotor de l'obtenció de les autoritzacions que resulten legalment exigibles i també del compliment de tots els preceptes legals que hi siguen aplicables.  
  
  
Quart  
D'acord amb el que disposa l'article 47.4 de la Llei 21/2013, de 9 de desembre, d'Avaluació Ambiental, el present informe d'impacte ambiental perdrà la seua vigència i cessarà en la producció dels efectes que li són propis si una vegada publicat en el Diari Oficial de la Comunitat Valenciana no s'haguera procedit a l'autorització del projecte en el termini màxim de quatre anys des de la seua publicació.  
  
Cinqué  
D'acord amb el que disposa l'article 47.6 de la Llei 21/2013, de 9 de desembre, d'Avaluació Ambiental, el present informe d'impacte ambiental no serà objecte de cap recurs sense perjudici que, si és el cas, procedisquen en via administrativa o judicial davant de l'acte, si és el cas, d'autorització del projecte.  
  
València, 4 de juliol de 2016. El director general de Medi Natural i d'Avaluació Ambiental: Antoni Marzo i Pastor.»  
  
València, 6 de setembre de 2016. El director general de Medi Natural i d'Avaluació Ambiental: Antoni Marzo i Pastor.